open-index/open-wikipedia-markdown huggingface dataset:
צפלוגל

**צפלוגל** (שם מדעי: *Cephalogale*) הוא סוג נכחד של טורף ממשפחת ההמיקיוניים הקרובה לדוביים, אף שבעבר הוא נחשב לאבי הדובים המודרניים. הוא התקיים במשך האוליגוקן עד לתחילת המיוקן באירופה ואמריקה הצפונית.

מאובניו של הטורף התגלו בצ'כיה, ספרד, ניו מקסיקו ונברסקה והוא תואר למדע ב-1862 בידי החוקר הצרפתי קלוד ז'ורדן .

טורף זה הגיע לאורך של 2.4 מטרים, לגובה 90 ס"מ ולמשקל של 70 עד 170 ק"ג בקירוב. בניגוד לדובים המודרניים הוא היה בעל זנב ארוך ששימש ליציבה והיה מהלך על בהונותיו ולא על כפותיו בדומה לדובים המודרניים. מבנה לסתותיו הותאם לקריעת בשר כך שהיה היפרקרניבור ולא אוכל כל.

לצידו חיו מגוון פרסתנים קדומים כמו קרנפיים, גמליים, סוסיים ועוד שכנראה שימשו לו טרף.

## מינים
* *Cephalogale shareri*
* *Cephalogale gergoviensis*
* *Cephalogale ginesticus*
* *Cephalogale geoffroyi*

## קישורים חיצוניים

קטגוריה:בעלי חיים שתוארו ב-1862
קטגוריה:טקסונים שתוארו בידי קלוד ז'ורדן
קטגוריה:המיקיוניים
קטגוריה:מגה-פאונה של הפלאוגן באמריקה הצפונית
קטגוריה:מאובני טקסונים שתוארו ב-1862
קטגוריה:יונקים שחיו באוליגוקן באמריקה הצפונית
ספריית בצלאל

**ספריית בצלאל** הוא מערך הספריות והמאגרים המשרתים את המחלקות השונות של האקדמיה לאמנות ועיצוב בצלאל. הספרייה נחשבת לאחת מספריות האמנויות המובילות בישראל. המערך כולל גם ארכיון דיגיטלי המשמר את העבודות שנוצרו בבצלאל לאורך הדורות.

## ספריית בצלאל
מערך הספריות של בצלאל כולל ספרייה ראשית בהר הצופים, וכן את ספריית המחלקה לארכיטקטורה בבניין ההיסטורי של בצלאל, וספרייה בבית הנסן. אוספי הספריות כוללים כ-70,000 כרכים של ספרים, כתבי עת, תקליטורים, קלטות וידאו וסרטי DVD. הספרייה מספקת גישה למאגרי מידע הנוגעים לתחומי הלימוד באקדמיה ולתחומים משיקים.

כלי גילוי המידע הספרייה הוא תוכנת EDS (EBSCO Discovery Service), המאגדת את כל בסיסי הנושאים של הספרייה במטרה ליצור חווית משתמש נוחה עבור מחקר. המערכת מאפשרת גישה למגזינים מקוונים, עיתונים כתבי עת וספרים אלקטרוניים. זוהי תוכנה בה משתמשות אוניברסיטאות ומכללות נבחרות בישראל ובעולם. הספרים מקוטלגים בשיטת דיואי ו-UDC.

## ארכיון בצלאל
בארכיון בצלאל מבוצעים איתור, איסוף ומיון, שימור, דיגיטציה וקטלוג של דימויים. המאגר ממוחשב פתוח לציבור וכולל תיעוד דיגיטלי של התחומים הבאים: ההיסטוריה של בצלאל ואירועים שונים, עבודות סטודנטים (סוף סמסטר, סוף שנה), פרויקטי גמר ותערוכות בוגרים ואוספים של עבודות בצלאל ממקורות שונים.

בשנת 2023 עתידה הספרייה לעבור למשכן חדש בבניין בצלאל החדש במגרש הרוסים בירושלים.

## קישורים חיצוניים
* 

* ארכיון בצלאל

קטגוריה:בצלאל
2021 05
קטגוריה:ירושלים: ספריות
קטגוריה:ישראל: ספריות אקדמיות
__לחיפוש__
דינוקיון

**דינוקיון** (שם מדעי: *Dinocyon*; מילולית: "כלב איום/נורא") הוא סוג קדום של טורף ממשפחת ההמיקיוניים הקרובה לדוביים. הוא התקיים במשך המיוקן של אירופה לפני 20.3 עד 5.3 מיליון שנה מזמננו.

המאובנים שלו התגלו באוסטריה בחבל פויסבורן (Poysbrunn site) והוא תואר למדע ב-1861 בידי החוקר הצרפתי קלוד ז'ורדן .

בדומה להמיקיון והצפלוגל היה זה טורף קטן יחסית לדובים בעל מבנה דומה לשל זאב או גרגרן עם זנב קצר, גפיים חזקות ולסתות נוקשות בעלות שיניים מותאמות לקריעת בשר ולא לאכילת כל. הוא הגיע לאורך 2.3 מטרים, לגובה של 110 ס"מ ולמשקל של 250 ק"ג ולפי כמה חוקרים עד 410 ק"ג. בניגוד לדובים המודרניים הוא נע על בהונותיו ולא על כפותיו, כך שיכל לרוץ במהירות גבוהה יותר.

ככל הנראה עקב גודלו ומבנה לסתותיו היה זה טורף-על מאיים על מרבית החיות בשטחו, אף שאולי היה אוכל נבלות.

## קישורים חיצוניים

## הערות שוליים

קטגוריה:המיקיוניים
קטגוריה:מגה-פאונה של הנאוגן באירואסיה
קטגוריה:מאובני טקסונים שתוארו ב-1861
זומרפלד

**זומרפלד** הוא שם משפחה ממקור גרמני (Sommerfeld) שמשמעו שדה-קיץ. 

קטגוריה:שמות משפחה אשכנזיים
קטגוריה:שמות משפחה גרמניים
ניתוח גורמי שורש

**ניתוח גורמי שורש** או **RCA** (ראשי תיבות של: **R**oot **c**ause **a**nalysis) במדע והנדסה, היא שיטה בתחום פתרון בעיות המשמשת לזיהוי הסיבות הבסיסיות לתקלות או בעיות. היא נמצאת בשימוש נרחב בפעילות IT, טלקומוניקציה, בקרת תהליכים תעשייתיים, ניתוח תאונות (למשל בתעופה,  תחבורה מסילתית, או בתחנות כוח געיניות), ברפואה (כגון אבחון רפואי ), בתעשיית הבריאות (למשל באפידמיולוגיה) וכן הלאה.

ניתן לפרק את RCA לארבעה שלבים:
* זיהוי ותאור ברור של הבעיה
* קביעת ציר זמן מ"מצב רגיל" ועד למועד בו התרחשה הבעיה
* הבחנה בין גורם שורש לבין גורמים סיבתיים אחרים (למשל, שימוש במיתאם אירועים)
* קביעת גרף סיבתי משורש הבעיה ועד לבעיה

RCA משמש בדרך כלל כקלט לתהליך תיקון לפיו ננקטות פעולות מתקנות כדי למנוע את התרחשות הבעיה בעתיד. שם התהליך הזה משתנה מתחום יישום אחד למשנהו. על פי ISO/IEC 31010, תהליך RCA עשוי לכלול את הטכניקות "חמש שאלות מדוע", מצבי כשל וניתוח אפקטים (FMEA), ניתוח עץ כשל, דיאגרמת Ishikawa (דיאגרמת הדג) וניתוח פארטו.

## לקריאה נוספת

* 
* 
* 
* 
* 
* 


## קישורים חיצוניים

## הערות שוליים

קטגוריה:פתרון בעיות
רפי גדרון

**רפי (רפאל) גדרון** (נולד ב-1958) הוא יזם סדרתי, משקיע אנג'ל, מייסד משותף וחבר דירקטוריון בחברות סטארט אפ רבות. את השקעות האנג'ל הוא מבצע דרך Precede Technologies.

ידוע בעיקר בזכות כרומטיס - החד קרן הישראלי הראשון שנמכר ללוסנט תמורת 4.75 מיליארד דולר אותו הקים ובו כיהן כמנכ"ל משותף ויו"ר.

גדרון היה שותף להקמת שתי יוזמות לאומיות ללא מטרות רווח בחסות הנשיא שמעון פרס: 'Israel Brain Technologies' ו'פניני חכמה'.

## ביוגרפיה
רפי גדרון נולד בתל אביב לניצולי שואה. לאחר שירותו הצבאי בחיל הקשר, למד תואר ראשון הנדסת חשמל באוניברסיטת תל אביב ותואר שני ודוקטורט באוניברסיטת קולומביה בניו יורק. הוא גם בוגר תוכנית המנהלים של Singularity University.

בין השנים 1991–1993 שימש גדרון כמנהל חבר במרכז לחקר טלקומוניקציה (CTR) באוניברסיטת קולומביה.

בשנת 1993 הקים גדרון את Scorpio Communications. החברה נמכרה ל-US ROBOTICS בשנת 1996.

בשנת 1998 הוא ייסד את חברת כרומטיס. החברה פיתחה ציוד אופטי לשוק הטלקומוניקציה. כרומטיס נמכרה ללוסנט טכנולוגיות במאי 2000 תמורת 4.75 מיליארד דולר בזמן היותו מנכ"ל משותף ויו"ר. על פי נתוני CB insights, זהו האקזיט החמישי בגודלו בתחום הרכישות והמיזוגים. לאחר הרכישה, רפי ניהל בשיתוף את היחידה העסקית של הרשת האופטית של לוסנט.

לאחר כהונתו בלוסנט, למד גדרון מוזיקה (סקסופון) ברימון וכתיבת תסריטים באוניברסיטת תל אביב. הוא כתב תסריט שהפך לספר 'הצתה', והחל לנגן בלהקות חובבים של ג'אז ורוק וכן בליווי של תקליטני מוזיקה אלקטרונית.

בשנת 2006 הקים את Precede Technologies- תוכנית האצה (אקסלרטור) בתחום הקלינטק עם קרנות ההון סיכון אוורגרין ופיטנגו.

במקביל, החל לעבוד עם הנשיא שמעון פרס על שתי יוזמות לאומיות -"Israel Brain Technologies" ו"פניני חכמה".

החל משנת 2009, גדרון הוא משקיע אנג'ל פעיל ומייסד שותף של חברות סטארט אפ רבות.

בין הסטארט-אפים אשר הקים ניתן למנות את BiomX, Voyage81, Xperiti, Scorpio, Chromatis.

תיק ההשקעות שלו כולל בין היתר את החברות הבאות: E-toro, Zoomd ,BitDam, Redefine meat, Art.Ai, Worthy, Nanofabrica, Semperis, Vibrant, GlossAi.

גדרון הוא פעיל למען שילוב החברה הערבית בישראל וחבר במספר עמותות.

## קישורים חיצוניים

## הערות שוליים

קטגוריה:יזמי היי-טק ישראלים
קטגוריה:דירקטורים ישראלים
קטגוריה:בוגרי אוניברסיטת תל אביב: הנדסה
קטגוריה:בוגרי אוניברסיטת תל אביב: הנדסת חשמל
קטגוריה:בעלי תואר דוקטור מאוניברסיטת קולומביה
קטגוריה:מהנדסי חשמל ישראלים
קטגוריה:הרצליה פיתוח: אישים
קטגוריה:ישראלים שנולדו ב-1958
ארמין פריש

**ארמין פריש** (בהונגרית: **Frisch Ármin**; מיגלץ, 13 בינואר 1866 – בודפשט, 13 באפריל 1948)  היה רב הונגרי, מורה יהודי, היסטוריון של הספרות בהונגריה. הוא היה עמית וכותב של ההיסטוריה האוניברסלית של היהודים.

## ביוגרפיה
ארמין פריש הוא בנם של איגנץ פריש ושל ינקה וייס. הוא נולד במיגלץ, בדרום ממלכת הונגריה (היום צפון סרביה). בין השנים 1884–1894 היה תלמיד בבית המדרש לרבנים בבודפשט. בשנת 1893 קיבל דוקטורט במדעי הרוח בבודפשט ובשנת 1895 סמיכה לרבנות. הוא גם קיבל תעודת הוראה לתיכון לשפות יוונית ולטינית. משנת 1898 היה מורה לדת של הקהילה היהודית של פשט ומשנת 1920 היה יועץ תרבותי של אומיקה - ההתאחדות הלאומית היהודית-הונגרית לחינוך. פריש זכה להישגים רציניים בעריכת ספריית המסמכים היהודית ההונגרית ועבודתו ככותב ספרי לימוד. שמו נקשר בארגון בית החניכות והכשרת אמנים של האגודה לתרבות ציבורית. הוא שרד את השואה ונפטר בשנת 1948 בגיל 82 והובא למנוחות בבית הקברות היהודי ברחוב קוזמה בבודפשט. אשתו הייתה אילונה בלוך.

## עבודותיו
* תורת האתיקה של קאנט, תוך התחשבות מיוחדת בכלליות ובצורך, בודפשט, 1893
* קטעים מספר תהילים. עם מבוא, הסברים על נושא ושפה, בודפשט, 1901
* Monumenta Hungariae Judiaca, בודפשט, 1903
* קטעים מהספרות היהודית לאחר התנ"ך, בודפשט, 1906 (מהדורה מחודשת 1993), 
* חינוך דתי בתיכון מתוך ספר תהילים, בודפשט, 1899
* קטעים מספרי הנביאים, בודפשט, 1903
* היסטוריה של היהודים משנת 1492 ועד היום, בודפשט

## לקריאה נוספת
* לקסיקון יהודי הונגרי. 1929. ארמין פריש
* יוז'ף סיניאי: חייהם ויצירותיהם של סופרים הונגרים. ארמין פריש.
* ספרנותו של גזה פטריק https://www.arcanum.hu/hu/online-kiadvanyok/search/?list=eyJmaWx0ZXJzIjogeyJNVSI6IFsiTkZPX0tPTllfUGV0cmlrXzIiXX0sICJxdWVyeSI6ICJGcmlzY2ggXHUwMGMxcm1pbiJ9
## קישורים חיצוניים

## הערות שוליים

קטגוריה:רבנים הונגרים
קטגוריה:היסטוריונים יהודים הונגרים
קטגוריה:בוגרי בית המדרש לרבנים בבודפשט
קטגוריה:ניצולי השואה: הונגריה
קטגוריה:בוגרי אוניברסיטת אטווש לוראנד בודפשט
קטגוריה:היסטוריוני ספרות יהודים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:רבנים נאולוגים
קטגוריה:הונגרים שנולדו ב-1866
קטגוריה:הונגרים שנפטרו ב-1948
קשת דרווין

**קשת דרווין** הייתה קשת סלע טבעית מפורסמת, ששכנה דרומית-מזרחית ל שבארכיפלג איי גלאפגוס ב, עד לקריסת חלקה העליון כתוצאה משחיקה טבעית ב-17 במאי 2021, קריסה שהותירה שני עמודים עצמאיים.

## מקור השם
הקשת נקראה על שמו של חוקר הטבע המפורסם צ'ארלס דרווין, שפיתח את תורת האבולוציה שלו, בעזרת חקר הצמחייה ובעלי החיים הנדירים שבאיים.

## האתר
הקשת ניצבה בקצה הצפוני ביותר של איי גלאפגוס, הנמצא 965 ק"מ מערבית לאקוודור. אלה איי סלע וולקני, המזדקרים מתוך הים באמצע האוקיינוס. באזור קשת דרווין וסביבה ישנו עושר של להקות ענק של דגים, מאות פטישנים, חבורות של עטלפי ים ומחבטנים וגם מספר גבוה של כרישי לווייתן, המבקרים באיים אלו. ספינות השיט הרגילות לא מגיעות לאיים, אלא רק ספינות צוללים כחלק מספארי צלילה במקום.

## קישורים חיצוניים

## הערות שוליים

קטגוריה:צ'ארלס דרווין
קטגוריה:קשתות טבעיות
קטגוריה:איי גלאפגוס
יוג'ין קונטורוביץ'

**יוג'ין קונטורוביץ**' (באנגלית: **Eugene Kontorovich**) הוא פרופסור למשפט המתמחה במשפט חוקתי ומשפט בינלאומי. קונטורוביץ' הוא מומחה לתחום שיפוט גלובלי, שוד ימי והסכסוך הישראלי-ערבי. משמש כראש מחלקת משפט בינלאומי בפורום קהלת.

## קריירה
קונטורוביץ' למד משפטים באוניברסיטת שיקגו והחל ללמד שם בגיל 26. לאחר מכן התמחה אצל השופט ריצ'רד פוזנר בבתי המשפט לערעורים של ארצות הברית במחוז השביעי. ב-2011 הפך לעמית מחקר למחקרים מתקדמים באוניברסיטת פרינסטון ולאחר מכן הוענק לו פרס פול באטור על ידי האגודה הפדרליסטית לחוקרים מתחת לגיל 40.
מ-2011 ועד 2018 עבר קונטורוביץ' כפרופסור באוניברסיטת נורת'ווסטרן. מ-2018 ואילך משמש כפרופסור למשפטים בבית הספר למשפטים על שם אנטונין סקאליה באוניברסיטת ג'ורג' מייסון.
קונטורוביץ' טבע את המונח **"gaolbalization"** הלחם בסיסים של המילים "gaol" (בית סוהר) ו-"globalization" (גלובליזציה): כאשר מדינה שולחת את עודפי האסירים שלה למאסר במדינה אחרת. קונטורוביץ' מתנגד לחרם על ההתנחלויות
ופועל נגד ארגוני BDS. ב-2015 הופיע בפני ועדה מיוחדת של בית הנבחרים של ארצות הברית בנושא.

קונטורוביץ' הוא עמית מחקר של המרכז הירושלמי לענייני ציבור ומדינה, ומשמש כראש מחלקת משפט בינלאומי של פורום קהלת.

קונטורוביץ' כותב לעיתים בוושינגטון פוסט ובג'רוזלם פוסט.

## חיים אישיים
קונטורוביץ' נולד בקייב, אוקראינה והיגר לארצות הברית עם הוריו בגיל 3. ב-2013  עלה  לישראל עם אשתו וארבעת ילדיו. מתגורר ביישוב נווה דניאל ומנהל אורח חיים דתי. הוא אחיו של אריה קנטורוביץ - פרופסור למדעי המחשב באוניברסיטת בן-גוריון בנגב.

## קישורים חיצוניים

* 
* 
* 
* 
* 
* ארכיון כתבות באתר מידה
* 
* 
* 

## הערות שוליים

קטגוריה:סגל וושינגטון פוסט
קטגוריה:חברי פורום קהלת
קטגוריה:ישראלים ילידי אוקראינה
קטגוריה:עולים בשנות ה-2010
קטגוריה:בעלי תואר דוקטור מאוניברסיטת שיקגו
קטגוריה:נווה דניאל: אישים
קטגוריה:ישראלים שנולדו ב-1975
קטגוריה:אמריקאים שנולדו ב-1975
יומן הרום (ספר)

**יומן הרום** (באנגלית: **The Rum Diary**) הוא ספר מאת הסופר האמריקאי האנטר ס. תומפסון. כתיבתו החלה בשלהי שנות ה-60 של המאה ה-20, אך הוא יצא לאור רק בשנת 1998. הטיוטה, שנכתבה לראשונה בשנת 1959, התגלתה בין חפציו של תומפסון על ידי השחקן ג'וני דפ. הסיפור מתאר עיתונאי בשם פול קמפ המגיע מניו יורק לסן חואן, בירת פוארטו ריקו, כדי לעבוד בעיתון מפורסם בשם "דיילי ניוז", אי אז בשנות ה-50. זה הוא ספרו השני של תומפסון, שקודמו היחיד הוא הספר "נסיך המדוזה" שטרם יצא לאור.

## רקע
העלילה מתרחשת בסוף שנות החמישים, ומתארת סיפור אהבה מורכב המערב קנאה, בגידות ותאוות, כל זאת תחת אדי אלכוהול כבדים, בין חברי סגל העיתון. תומפסון עצמו הגיע מניו יורק לסאן חואן ב-1960 בכוונה להתקבל לעבודה ככתב עיתון הספורט "סן חואן סטאר" בעריכת הסופר ויליאם קנדי, אך לא התקבל. תוך שהייתו בפוארטו ריקו, הכיר תומפסון חברים רבים מצוות העיתון, מה שככל הנראה סיפק לו את התוכן והרקע עבור העלילה הבדיונית של ספרו.

אף על פי שתומפסון החל לכתוב את ספרו כשהיה בן 22 בלבד, אחד מהנושאים העיקריים בו הוא הפחד מ"ללכת מעבר לגבעה" ובמילים אחרות, הפחד מלהזדקן. הדמויות הבולטות בספר אופייניות לעבודתו של תומפסון: אלימות, מטורפות ואלכוהוליסטיות, מדשדשות דרך החיים הקשים. העלילה מתקדמת בצורה מהירה ובסגנון מרגש, מאפיין נוסף של עבודתו של הסופר. תומפסון עצמו הצהיר שהוא רצה לכתוב את "הרומן האמריקאי הגדול": "עדיין לא הצלחתי להביס את גטסבי הארור".

בראיון לתוכנית האירוח של צ'ארלי רוז ברשת השידור PBS ב-1998 סיפר תומפסון כי הוא כבר עמד לוותר על הספר: "הוא נדחה שבע פעמים - קיבלתי את מכתבי הדחייה הרגילים. חזרתי מדרום אמריקה ונכנסתי לתוך הפוליטיקה של שנות השישים והשבעים, וזאת הייתה עבודה במשרה מלאה"; לימים, חזר אל סיפורו בן 40 השנה משום שסבר שהסיפור הוא טוב ויוכל להניב לו הכנסה, והצליח להוציאו לאור כספר.

## הסרט
יומן הרום הופק כסרט קולנוע ב-2011. ברוס רובינסון כתב את התסריט וביים את הסרט, בכיכובו של ג'וני דפ בתפקיד העיתונאי פול קמפ, זאת לאחר שכיכב בעיבוד נוסף לסרט של ספרו המפורסם יותר של תומפסון, פחד ותיעוב בלאס וגאס. הצילומים נערכו בפוארטו ריקו ב-2009, והסרט יצא לבתי הקולנוע ב-28 באוקטובר 2011.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ספרי 1998
קטגוריה:ספרים אמריקאיים
קטגוריה:רומנים (סוגה ספרותית)
קטגוריה:ספרי הוצאת סיימון אנד שוסטר
When We Was Fab

**When We Was Fab** הוא שיר של המוזיקאי האנגלי ג'ורג' האריסון, מתוך אלבומו *Cloud Nine* משנת 1987 שיצא כסינגל בינואר 1988.
## הפקה
המילים נוסטלגיות לימי הביטלמניה בשנות השישים, אז כונו הביטלס "ארבעת המופלאים" (באנגלית: Fab Four). האריסון כתב והפיק את השיר יחד עם ג'ף לין. הסינגל לווה בקליפ חדשני לאותה תקופה, שבוים על ידי Godley & Creme. לצד האריסון הופיעו בקליפ רינגו סטאר, ג'ף לין, אלטון ג'ון, ריי קופר וניל אספינל, שהיה מנהל הדרכים בהופעות של הביטלס.

לשיר יש דמיון לשירים של הביטלס, כמו "I Am the Walrus" משנת 1967.

השיר הגיע למקום ה-25 במצעד הסינגלים הבריטי, ובארצות הברית הוא הגיע למקום השני במצעד שירי המיינסטרים רוק ולמקום ה-23 במצעד הבילבורד הוט 100.

בשנת 2010, מאזיני הרדיו של AOL בחרו ב-"When We Was Fab" כאחד מעשרת השירים הטובים ביותר של ג'ורג' האריסון, והציבו אותו במקום התשיעי ברשימה.

## מיקומי שיא

## קישורים חיצוניים

קטגוריה:שירים באנגלית
קטגוריה:שירים על הביטלס
קטגוריה:שירי רוק פסיכדלי
שמואל הבר (עיתונאי)

**שמואל (שַמּו) הַבֶּר**, השתמש גם בשם עט הבדוי **שאנדור קומארומי** (בהונגרית: **Haber Sámuel**; קומארום, 18 באוגוסט 1866 – בודפשט, 30 בדצמבר 1920) היה עיתונאי יהודי-הונגרי. הוא היה עמית וכותב של ההיסטוריה האוניברסלית של היהודים.

## ביוגרפיה
שמואל הבר נולד במשפחה יהודית כבנם של הנריק הבר, קצב ושל קטלין ספינר. הוא השלים את ארבע הכיתות הנמוכות של הגימנסיה בקומרום. משם עבר לבודפשט ללמוד בגימנסיה שבה השלים את כיתות 5–6 במלואן, אך בשנה השביעית קיבל consilium abeundi ("עיצה לעזוב" שהיא למעשה צורת גירוש מסורתית מארגון או מבית ספר בארצות בעלות תרבות גרמנית) בשל חיסורים לא מוצדקים. מסיבה זו עבר לעיר פאפה, חזר על הכיתה השביעית והשלים שם את לימודיו בתיכון. לאחר מכן היה סטודנט למשפטים באוניברסיטת בודפשט (לימים אוניברסיטת אטווש לוראנד) ובמשך התקופה עבד במשרד עורכי דין, כיוון לא היה יכול לקבל עזרה כספית מהבית. הוא עבד במשרד עד ה-1 בינואר 1894. עם הזמן הפך לכתב של מספר כתבי עת ועיתונים. אולם יותר מכל כתב ב"שוויון" (Egyenlőség) שם היה סגן עורך עד מותו. הוא נפטר מהתקף לב. רעייתו הייתה גיזלה אפולוניה טומקוליאק, איתה התחתן ב-19 במאי 1902 בבודפשט. הבר הובא למנוחות בבית הקברות היהודי ברחוב קוזמה בבודפשט.

## עבודותיו
הבר התחיל לכתוב כשעוד למד בגימנסיה בקומרום. כתביו פורסמו בעיתונים "קומרום והסביבה" ו"אסטרגום והסביבה". (1884-1885). בבודפשט הוא החל לכתוב מאמרים לכתב העת ההיתולי "אישטוק השוטה" בשם הבדוי "ארי ...". הוא פרסם שם במשך חמש שנים. בסתיו 1886 חתם חוזה ב"שוויון" בשכר חודשי של 10 פורינט הונגרי. בכתב עת זה עבד ככתב בכיר בהפסקות קלות. מספטמבר 1893 ערך למעשה את העיתון; ממאי 1894, כעורך עיתון, כתב למעשה בעצמו את כתב העת "שוחטים וקצבים" תחת השם הבדוי שאנדור קומארומי. הוא גם כתב מאמרים להמון עיתונים וכתבי עת; עם זאת, מרבית מאמריו הופיעו ב"שוויון", כגון: 1887. ליפוט קומפרט, ברנאט לוי מייסד אויפשט, וילמוש קרצג, הנריק גרץ, הצאצא האחרון של דוד המלך, הרוטשילדים, מוריץ ורמן, שדים, הלב שהתגלה, אורבך אחרי ברנהרד, 1883.

הוא כתב גם כמה מאמרים חינוכיים וביקורות ספרים עבור כתב העת, כמו: המשיח - הרומן של בנג'מין דיזראלי. פוג'לה וגולדה, תפקידם של היהודים בגילוי אמריקה, אחרי מאיר קייזרלינג ועוד.

## כרכים עצמאיים
* החגים שלנו. ציורים מהחיים היהודיים בעיירה קטנה. 1893 (פורסם בכתבי עת שונים)
* סיפורים יהודיים. 1894

## שמות עט בדויים
סיגריה, טיבורץ, ארי, הליוטרוף, שאנדור קומרומי ועוד.

## לקריאה נוספת
* לקסיקון יהודי הונגרי. 1929. תחת שם העט: שאנדור קומרומי
* יוז'ף סיניאי: חייהם ויצירותיהם של סופרים הונגרים: Haber Samu
* פאל גויאש:חייהם ויצירותיהם שלס סופרים הונגרים 1939–1944, 2002-1990.

## הערות שוליים

קטגוריה:עיתונאים יהודים הונגרים
קטגוריה:משפטנים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:קומארום: אישים
קטגוריה:הונגרים שנולדו ב-1866
קטגוריה:הונגרים שנפטרו ב-1920
טיסהבה

**טיסהבה** (בהונגרית: **Tiszabő**) הוא כפר גדול במישור הגדול הצפוני, במחוז יאס-נאג'קון-סולנוק בנפת קונהג'ש שבמזרח הונגריה.

## מיקום
הכפר ממוקם באלפלד, בחלק המרכזי של המחוז, על הגדה השמאלית של טיסה. סולנוק, מושב המחוז, נמצאת כ-42 ק"מ ממנו. יישובים שכנים: טיסהרוף, פג'וורנק ובגדה הימנית של טיסה קטלק.

### מקור שמו
הקידומת טיסה מתייחס לנהר. הסיומת - בה (bő) היא ממוצא טורקי, פירושו ראש חמולה.

## היסטוריה
בסביבת היישוב נמצא רק ממצא אחד מתקופת הברונזה מכיוון שעדיין לא בוצעו חפירות רחבות היקף.

לאחר התיישבות המדיארים במרכז אירופה התגורר בכפר בתקופת ארפאד עם כלשהו, ככל הנראה קאבארים דוברי טורקית שנפרדו מכוזריה. אזכורו הראשון בכתב של הכפר הוא משנת 1077 בצורה של בק (Bek) ובג (Begh), בהתאמה, כלומר מילה ממוצא טורקי שפירושו ראש חמולה. שם זה גם מאשר שהקאבארים דובר הטורקית אכן אכלסו את האזור בתחילת כיבושו על ידי השבטים ההונגרים.

בשנת 1257 בלה הרביעי, מלך הונגריה הזכיר באיגרת תרומה את האזור בצורה של "terra nomine Ben juxta Titiam" כלומר כרכושם של הסרצנים (quae quidem antea per Saracenos possidebatur), שנהרס במהלך הפלישה המונגולית לאירופה. לאחר מכן תרם המלך בלה את האחוזה לפטר, לדמטר, למיקלוש, לצ'פן, לאישטוואן ולקרוביהם מהחמולה דם (de genere Dem).

הכפר רשום גם בפנקס המעשרות האפיפיורי בין השנים 1332 עד 1337 כישוב של הארכידוכס של קמיי. בימי הביניים מילא מעבורת הטיסה של הכפר תפקיד משמעותי. הכפר נהרס שוב במאה ה-16 והוקם מחדש רק במאה ה-18.שמאל|ממוזער|250x250 פיקסלים| שמו של הכפר טיסהבה בחריטת סקלרית-הונגרית

## תחבורה
ניתן להגיע אל הכפר בכביש בדרך הצדדית בין פג'וורנק (כביש ראשי 4) טיסהבה. התחבורה הציבורית מסופקת על ידי אוטובוסים של Volánbusz . אין קו רכבת דרך היישוב. תחנת הרכבת הקרובה ביותר היא כ-15 מהכפר. המעבורת על גבול הכפר מקשרת אותה עם קטלק (Kőtelek) בגדה הימנית של טיסה.

## אתרים בעלי חשיבות
* הטיסה ומישור ההצפה שלו.
* הכנסייה הרומית-קתולית של יוחנן המטביל הקדוש: נבנתה בין 1777 ל־1809. תמונת המזבח שלה צויר על ידי הצייר פאל אילש בשנת 1860. חזית הכנסייה שופצה בחלקה על ידי הכנסייה הקתולית בשנת 2012,
* לשכת ראש הכפר: נבנתה בשנת 1914 בסגנון אר נובו.

## אנשים מפורסמים
* כאן נולד בשנת 1833 הרב **[[מרדכי עמרם הירש|מרדכי עמרם (מרקוס) הירש]]** (בהונגרית: **Hirsch Márkus**; בגרמנית: **Markus Hirsch**; 17 בפברואר 1833 – 18 במאי 1909) שהיה אב בית דין אובודה, פראג והמבורג. הרב הראשי של אובודה ולאחר מכן של המבורג.

## לקריאה נוספת
* 

## קישורים חיצוניים

* 
* מפה של Tiszabő, terkepcentrum.hu
* Tiszabő הוא היישוב העני ביותר באזור, index.hu

קטגוריה:הונגריה: כפרים
קטגוריה:קהילות יהודיות בהונגריה
אופנה באירוויזיון

[שמאל|ממוזער|180px|השמלה אותה לבשה [לני קור באירוויזיון 1969]]
[שמאל|ממוזער|180px|דנמרק ב[אירוויזיון 2007]]
תחרות הזמר של האירוויזיון נערכה לראשונה ב-1956. במהלך שנות ה-60 מרבית הלבוש של האומנים שהשתתפו בתחרות הושפע מאופנת שנות ה-50, שכן מרבית הזמרות לבשו שמלות ארוכות ומרבית הזמרים לבשו חליפות. בין יוצאות הדופן היו הזמרות הבריטיות סנדי שו ולולו שהופיעו על הבמה עם שמלת מיני.

במהלך שנות ה-70 נראו על במת התחרות מגוון סגנונות אופנה ובין הפריטים שנכחו היו מכנסיים מתרחבים, סרבלים ונעלי פלטפורמה. בשנות ה-80 אופנת התחרות הושפעה מהטרנדים האופנתיים במדינות המערב בשנים אלו ורבות מהמתמודדות הופיעו על הבמה עם שיער מנופח. נראו הרבה על הבמות גם מכנסי ג'ינס וחולצות תחרה.

באירוויזיון 1986 עוצבה למנחה שמלת יהלומים שנשמרה בחדר ההלבשה של NRK, רשות השידור הנורווגית.

עיצוביו של ז'אן-פול גוטייה נראו מספר פעמים על בימות התחרות. הוא עיצב את התלבושות מספר פעמים לנציגי צרפת ולמספר אמנים נוספים בתחרות כמו אנה ויסי מיוון ב-2006.

מדי שנה מוענק הפרס ההומוריסטי - פרס ברברה דקס לאמן עם התלבושת הגרועה ביותר בתחרות.

## קישורים חיצוניים

*
*

*
חוק תעריפי התחבורה הציבורית

**חוק תעריפי התחבורה הציבורית, התשע"ו–2016** הוא חוק שבא להוזיל את הנסיעה בתחבורה ציבורית בישראל. החוק אושר בכנסת העשרים ב-18 בינואר 2016. החוק נועד להיטיב עם המשתמשים בתחבורה ציבורית ועם השכבות החלשות.

## סוגיות מרכזיות בחוק זה
החוק מורה על הפחתת מחיר הנסיעה בתחבורה ציבורית (אוטובוסים ורכבות) בשיעור המע"מ הנכלל במחיר זה, וחיוב המדינה בהעברת סכום זה למפעילי התחבורה הציבורית. זהו למעשה סבסוד של התחבורה הציבורית. החוק הטיל על שר האוצר ושר התחבורה והבטיחות בדרכים להקטין, עד 24 בינואר 2016, את תעריפי הנסיעה התחבורה הציבורית, לפי ההנחיות הכתובות בחוק הפיקוח, ב-14.5% מהתעריפים הקודמים, על פי שיטת העיגול המוסכמת. במקביל החוק מגדיל את תשלומי התמיכה מהממשלה למפעילי התחבורה הציבורית. התשלומים השתנו לפי הסכם המדינה עם מפעילי התחבורה הציבורית ביום הראשון שבו החוק הוצא לפועל.

## קישורים חיצוניים
* 
* 

## הערות שוליים

קטגוריה:ישראל: חקיקת תחבורה
קטגוריה:מימון ציבורי
קטגוריה:2016 בישראל
קטגוריה:הכנסת העשרים: חקיקה
קטגוריה:2016 בפוליטיקה הישראלית
יאנינה בוגוצקה

**יאנינה בוגוצקה** (גודלבסקה) (בפולנית: **Janina Godlewska-Bogucka**; 8 במרץ 1904 – 19 ביולי 1992) הייתה זמרת ושחקנית פולנייה. היא ובעלה אנדז'יי בוגוצקי הוכרו על ידי יד ושם כחסידי אומות העולם על הצלת הפסנתרן ולדיסלב שפילמן בזמן השואה.

## קורות חייה
לפני מלחמת העולם השנייה הופיעה יאנינה כשחקנית בתיאטראות שונים בוורשה. ב-27 ביוני 1933 נישאה לאנדז'יי בוגוצקי.

## פעילות בתקופת השואה להצלת יהודים
מיד לאחר הקמת גטו ורשה, נאלץ הפסנתרן והמלחין היהודי הידוע ולדיסלב שפילמן לעבור אליו. בינואר 1943, בתחילת ההתנגדות היהודית בגטו ורשה, שפילמן היה במקום העבודה שלו מחוץ לגטו יחד עם עוד כמה פועלים. המשטרה הגרמנית ששמרה על הקבוצה אפשרה לאחד הפועלים ללכת לעיר כדי לקנות מזון לאחרים. שפילמן ניצל את המצב וביקש מאותו פועל שיעדכן את בני הזוג, שהיו מכריו, על מצבו. הם קיבלו את הידיעה, כשב-13 בפברואר 1943, הגיע אנדז'יי, בעלה של יאנינה, למקום העבודה של שפילמן ולקח אותו לדירה של מכרים משותפים, שם חיכתה לו יאנינה. הם ארגנו לו יחד את מקום המסתור ודאגו לו במשך כשבועיים.

## לאחר המלחמה
לאחר המלחמה המשיכו יאנינה ובעלה בקריירות המשחק שלהם. הם הופיעו בתיאטרון הפולני הצבאי בלודז' ובתיאטראות שונים בוורשה, ביניהם התיאטרון הלאומי. בנוסף להיותה שחקנית, יאנינה הייתה גם זמרת והשתתפה במספר הקלטות בכורה של יצירות מאת המלחין הפולני ויטולד לוטוסלבסקי.
ממוזער|קברם של בני הזוג אנדז'יי ויאנינה בבית הקברות פובונזקי בוורשה

## הכרה והנצחה
בעקבות עדויות על מעשיהם של הזוג בוגוצקי למען הצלת שפילמן, שנמסרו בורשה על ידי הלנה מרנהולץ למשה בייסקי, וממנו ליד ושם, הוכרו יאנינה ואנדז'יי בעלה ב-23 במאי 1978 כחסידי אומות העולם. ב-30 באפריל 1981, לאחר פטירתו של אנדז'יי, ביקרה יאנינה בישראל והשתתפה בטקס נטיעת עץ ומסירת מדליה על שמה ועל שם בעלה המנוח בגן חסידי אומות העולם. הזוג בוגוצקי מוזכר בספרו של שפילמן, ובסרט "הפסנתרן" של הבמאי רומן פולנסקי.

## לקריאה נוספת
* ולאדיסלאב שפילמן, **הפסנתרן: הסיפור המופלא על הישרדותו של אדם אחד בוורשה 1945**, כנרת, 2001.

## קישורים חיצוניים

* ביצוע של יאנינה לשיר הפולני "שיר נשכח", באתר יוטיוב

## הערות שוליים

קטגוריה:פולניות חסידות אומות העולם
קטגוריה:זמרות פולניות
קטגוריה:פולנים חסידי אומות העולם
קטגוריה:זמרים פולנים
קטגוריה:שחקניות תיאטרון
קטגוריה:שחקני תיאטרון פולנים
קטגוריה:ילידות 1904
קטגוריה:פולנים שנולדו ב-1904
קטגוריה:פולניות שנפטרו ב-1992
קטגוריה:פולנים שנפטרו ב-1992
סמואל אוגוסטוס ברידג'ס

**סמואל אוגוסטוס ברידג'ס** (באנגלית: **Samuel Augustus Bridges**; 27 בינואר 1802 – 14 בינואר 1884) היה פוליטיקאי אמריקאי, שכיהן כחבר המפלגה הדמוקרטית בבית הנבחרים של ארצות הברית מטעם מחוז הקונגרס השישי, ולאחר מכן גם השביעי והעשירי של מדינת פנסילבניה.

## ביוגרפיה
ברידג'ס נולד בקולצ'סטר  שבקונטיקט בשנת 1802. הוא למד תואר ראשון במשפטים בויליאמס קולג' שבעיר ויליאמסטון שבמסצ'וסטס וסיים שם את לימודיו ב-1826. בשנת 1829, התקבל למשרד עורכי דין בדוילסטאון שבפנסילבניה. בשנת 1830, עבר לעיר אלנטאון, שם המשיך לעבוד בתור עורך דין. בין השנים 1837–1842, עבד בתור פקיד העיר אלנטאון, וסגן התובע הכללי של מחוז ליהיי שבפנסילבניה בין השנים 1837–1844.

בשנת 1848, נבחר ברידג'ס לקונגרס ה-30 של ארצות הברית מטעם המפלגה הדמוקרטית, עקב פטירתו של חבר הקונגרס ג'ון וסטברוק הורנבק. בבחירות בארצות הברית בשנת 1848, ברידג'ס לא היה מועמד. הוא נבחר מחדש לקונגרס ה-33 ולאחר מכן גם לקונגרס ה-45. לאחר התפטרותו מהקונגרס, חזר לעבוד בתור עורך דין עד פטירתו ב-1884. נקבר בבית הקברות פיירוויו שבאלנטאון.

## קישורים חיצוניים
* 
* 

## הערות שוליים

קטגוריה:אמריקאים ילידי קונטיקט
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:עורכי דין אמריקאים במאה ה-19
קטגוריה:בוגרי ויליאמס קולג'
קטגוריה:אמריקאים שנולדו ב-1802
קטגוריה:אמריקאים שנפטרו ב-1884
גלאורינוס גלאוס

**גלאורינוס גלאוס** (שם מדעי: *Galeorhinus galeus*) הוא מין של כריש ממשפחת הכרישוניים, החי ברחבי הימים בעומקים של עד 800 מטרים והוא המין היחידי בסוג **Galeorhinus**. כריש זה מצוי בסכנת הכחדה חמורה בטבע עקב דיג יתר לבשרו, סנפיריו והכבד שלו.

כריש זה מגיע לאורך ממוצע של 125 עד 180 ס"מ אך נתפסו כבר פרטים באורך של מעל 2 מטרים ומשקל של 45 ק"ג. הכריש בעל גוון אפור ורוד והבטן בהירה. הוא בעל גוף זרים עם סנפיר גבי משולש וסנפיר נוסף נמוך יותר לפני הזנב, מצוי מעל סנפירי השת. הזנב בעל עוקץ בקצהו העליון וסנפירי החזה קצרים יחסית. לכריש לסתות חזקות בעלות שיניים משולשות קצרות המתחלפות במהירות. נקבת הכריש משריצה 28 עד 32 צאצאים לים.

כריש זה נמצא מסביב לעולם בייחוד בחופם ממוזגים לרבות בים התיכון ובצפון-מזרח האוקיינוס האטלנטי וכן לחופי נמיביה ודרום אפריקה. הוא מצוי גם בדרום-מערב האוקיינוס האטלנטי סביב דרום ברזיל וארגנטינה אך לא בצפון-מערב האוקיינוס האטלנטי. באוקיינוס השקט הוא נמצא בין קולומביה הבריטית לבאחה קליפורניה ולחופי צ'ילה ופרו וגם לחופי דרום אוסטרליה, טסמניה וניו זילנד. הכריש נודד קילומטרים רבים באוקיינוסים, לעיתים מעל 1,200 ק"מ.

הכריש הוא צייד של דגים שונים לרבות סרדיניים, סוליתאים, קרפדגיים, עקרבנונים וגם דיונונים. הוא תופס את טרפו הן מקרקעית הים והן מעליה.

כריש זה מצוי בסכנה עקב דיג יתר, לרוב בשביל מאכלי דגים כמו פיש אנד צ'יפס וכן בשביל תכולת הכבד העשירה בוויטמינים שלו. זהו מין מוגן שאסור לדיג.

## קישורים חיצוניים

* 

## הערות שוליים


קובץ:Galeorhinus galeus SI2.jpg
קובץ:Requin hâ.jpg
קובץ:Soupfin shark oregon2.jpg
קובץ:Galeorhinus galeus head.jpg


קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:כרישוניים
קטגוריה:דגי סחוס יחידים בסוגם
קטגוריה:מגה-פאונה ימית
ג'ון טוביאס

**ג'ון טוביאס** (באנגלית: **John Tobias**; נולד ב־24 באוגוסט 1969 בשיקגו, ארצות הברית) הוא קומיקסאי, מעצב גרפי, מעצב משחקי וידאו, ותסריטאי אמריקאי. טוביאס מוכר בעיקר משום שהמציא את סדרת משחקי מורטל קומבט יחד עם אד בון.

טוביאס החל להתעניין בציור כבר בגיל צעיר, בהשראת ספרי קומיקס  שקרא. במהלך התיכון הוא לקח קורסים בסופי שבוע במכון האמנות של שיקגו. הוא היה אחד מהאמנים של סדרת הקומיקס מכסחי השדים האמיתיים  לפני שהצטרף לחברת Midway Games . הוא עבד על גרסת הארקייד המקורית של המשחק Smash TV  שיצא בשנת 1990. ב-1991 הוא התחיל לעבוד על המשחק הראשון בסדרת משחקי מורטל קומבט, מורטל קומבט  שיצא בשנת 1992. טוביאס המציא את העלילה, הרקע והפרטים של סיפור הטרילוגיה המקורית של מורטל קומבט; כולל את ממלכת העולם החיצוני וממלכת השאול. הוא גם היה אחראי על הפיתוח והעיצוב של כל הדמויות בסדרה מהמשחקים הראשונים בסדרה עד למשחק מורטל קומבט 4  שיצא בשנת 1997. בין היתר הוא המציא חלק מהדמויות הפופולריות ביותר של הסדרה כגון: קיינו, קיטאנה , ליו קאנג, ריידן, ג'וני קייג', סקורפיון, סאב זירו, סוניה בלייד  וגורו . נוב סאיבוט , דמות אחרת שהמציא נקראת על שם שמות המשפחה של טוביאס ובון רק במהופך. משחק המילים הזה נמצא גם בידיות הטוויטר שלהם: therealsaibot@ ו-noobde@.

טוביאס ואנשי צוות נוספים מחברת Midway, עזבו את החברה בשנת 1999 והקימו את Studio Gigante בשנת 2000 שהוציא מספר משחקים עד שהוא נסגר בשנת 2005, וטוביאס החל לעבוד כיועץ בתעשיית משחקי הווידאו עד ספטמבר 2012 שבו הצטרף לסטודיו המשחקים החברתיים זינגה.

בשנת 2008 טוביאס אייר חבילת קומיקס שכללה מהדורה מיוחדת של המשחק מורטל קומבט נגד יקום DC . טוביאס התראיין ארוכות אודות המשחק הראשון בסדרת מורטל קומבט ועל המחלוקת שסבבה סביבו עם יציאתו בפרק החמישי של המיני סדרה הדוקומנטרית של נטפליקס, High Score משנת 2020.

## ראו גם
* מורטל קומבט - דמויות

## קישורים חיצוניים

## הערות שוליים

קטגוריה:קומיקסאים אמריקאים
קטגוריה:מעצבי משחקים
קטגוריה:אמריקאים שנולדו ב-1969
כף וייט

**כף וייט** (באנגלית: **Cape Waite**) היא לשון יבשה בקצה הצפון מערבי של חצי האי קינג, בארץ אלזוורת' שבאנטארקטיקה.

לשון היבשה מהווה את הצד הדרום-מערבי של הכניסה למצר פיקוק.

## היסטוריה
### גילוי ומיפוי לשון היבשה

לשון היבשה מופתה לראשונה בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה.

### מקור השם

שמה של לשון היבשה ניתן לה על ידי הוועדה המייעצת לשמות אנטארקטיים.

לשון היבשה נקראת על שמו של אמורי ה. וייט (Amory H. Waite), שהיה חבר במשלחת בירד לחקר אנטארקטיקה, שנערכה בין השנים 1933 – 1935, ולאחר מכן, כמומחה תקשורת במשלחת החקר לים בלינגהאוזן בין השנים 1959–1960.
וייט חקר את כמות התרסקות המטוסים הגבוהה באנטארקטיקה, ושגילה שתדרי מכ"ם מסוימים אינם מוחזרים מעל פני הקרח, והם חדרו אל פני הקרקע שמתחת לקרח - דבר שגרם לשגיאות במד הגובה. גילוי זה הפך את הטיסות מעל אנטארקטיקה לבטוחות יותר, והחל את השמוש במכ"ם על מנת לסקור את הטופוגרפיה של פני הקרקע שמתחת לקרח.

## קישורים חיצוניים
* כף וייט באתר הסקר הגאולוגי של ארצות הברית
* כף וייט באתר הגאזט האנטארקטי של ממשלת אוסטרליה
* כף וייט באתר הגאזט האנטארקטי המשווה SCAR של ממשלת אוסטרליה

## הערות שוליים

וייט
נובי פוסילי

**נובי פוסילי** (, בתרגום לעברית: **המאובנים החדשים**) היא להקת פופ קרואטית.
## היסטוריה
הלהקה נוסדה בשנת 1969, בזאגרב, יוגוסלביה (כיום קרואטיה). בשנת 1976, המלחין ראיקו דוג'מיץ' הצטרף ללהקה. באותה השנה, ניגנה הלהקה את שירם, "Diridonda", בפסטיבל ספליט הקרואטי. בזכות ההופעה, הסינגל הפך ללהיט בקרואטיה וביוגוסלביה כולה. במרוצת השנים, האלבומים שהוציאו נמכרו במיליוני עותקים ברחבי הבלקן.

ב-7 במרץ 1987, ניצחה הלהקה בקדם היוגוסלבי לאירוויזיון 1987, ונבחרה לייצג את מדינתה באירוויזיון. ב-9 במאי באותה השנה, ביצעה הלהקה את השיר "Ja sam za ples" על בימת האירוויזיון. היא הופיעה לפני שווייץ ואחרי אירלנד. בתום ההצבעה, הלהקה הגיעה למקום הרביעי עם 92 נקודות.

בשנת 2001, הלהקה התפרקה, ובשנת 2005, נוסדה מחדש.

## דיסקוגרפיה
### אלבומים
* 1974: *Novi fosili*
* 1978: *Da te ne volim*
* 1980: *Nedovršene priče*
* 1981: *Budi uvijek blizu*
* 1981: *Hitovi sa singl ploča*
* 1982: *Za djecu i odrasle*
* 1983: *Poslije svega*
* 1983: *Volim te od 9 do 2 i drugi veliki hitovi*
* 1985: *Tvoje i moje godine*
* 1986: *Za dobra stara vremena*
* 1987: *Dijete sreće*
* 1987: *Poziv na ples*
* 1988: *Nebeske kočije*
* 1989: *Obriši suze, generacijo*
* 1990: *Djeca ljubavi*
* 1997: *Bijele suze padaju na grad*
* 1998: *Ljubav koja nema kraj*
* 1999: *Jesen*
* 2001: *Za dobra stara vremena (kompilacija)*

## קישורים חיצוניים

* נובי פוסילי 

## הערות שוליים

קטגוריה:משתתפי אירוויזיון 1987
קטגוריה:נציגי יוגוסלביה באירוויזיון
קטגוריה:להקות קרואטיות
ג'ון וסטברוק הורנבק

**ג'ון וסטברוק הורנבק** (באנגלית: **John Westbrook Hornbeck**; 24 בינואר 1804 – 16 בינואר 1848) היה פוליטיקאי אמריקאי, שכיהן כחבר המפלגה הוויגית בבית הנבחרים של ארצות הברית מטעם מחוז הקונגרס השישי של מדינת פנסילבניה.

## ביוגרפיה
הורנבק נולד בעיירה מונטגיו שבניו ג'רזי בשנת 1804. הוא למד תואר ראשון במשפטים ביוניון קולג' שבמדינת ניו יורק, וסיים שם את לימודיו ב-1827. הוא התקבל למשרד עורכי דין בפנסילבניה בשנת 1829, והחל לעבוד בעיר אלנטאון, בשנת 1830. כיהן בתור סגן התובע הכללי של מחוז ליהיי שבפנסילבניה בין השנים 1836–1839.

בשנת 1847, נבחר לקונגרס ה-30 של ארצות הברית מטעם המפלגה הוויגית, ועבד שם עד מותו ב-1848. כשנפטר, החליפו סמואל אוגוסטוס ברידג'ס. בקונגרס, כיהן כיושב ראש הוועדה האחראית על העסקים בארצות הברית. הורנבק נפטר ב-16 בינואר 1848 ונקבר בבית הקברות באלנטאון.

## קישורים חיצוניים
* 
* 

## הערות שוליים

קטגוריה:אמריקאים ילידי ניו ג'רזי
קטגוריה:עורכי דין אמריקאים במאה ה-19
קטגוריה:בוגרי מכללת יוניון
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הוויגית
קטגוריה:אמריקאים שנולדו ב-1804
קטגוריה:אמריקאים שנפטרו ב-1848
ליסה בוצ'ר

**ליסה בוצ'ר** (באנגלית: **Lisa Butcher**; נולדה ב-14 באוקטובר 1971) היא דוגמנית אנגלייה.

## ביוגרפיה
בוצ'ר נולדה בלונדון, ב-1987 זכתה בתחרות דוגמנות של מגזין Elle הבריטי, לאחר שסיימה את בית הספר עבודתה הראשונה הייתה עבור ראלף לורן בניו יורק. צלם האופנה נורמן פרקינסון כינה אותה "הפנים של שנות התשעים". היא הופיעה על שערי מגזינים כמו הרפרס בזאר וווג. היא הופיעה במספר פרסומות ובין היתר לחברת הקוסמטיקה "מקס פקטור". בנוסף היא גם הוציאה קו תכשיטים משלה.

היא הנחתה את העונה הראשונה של התוכנית "הטופ מודל הבאה של בריטניה". לאחר שצמד הסטייליסטיות טריני וסוזנה עזבו את הגשת תוכנית האופנה "What Not to Wear" היא החליפה אותן בהנחיית שתי עונות נוספות של התוכנית ביחד עם ביחד עם הזמרת והשחקנית מיקה פריס.

היא הייתה נשואה לשף מרקו פייר וייט, אחרי כן התחתנה עם שחקן הפולו גבריאל דונוסו ונולדו להם שתי בנות.

## קישורים חיצוניים

קטגוריה:דוגמניות אנגליות
קטגוריה:דוגמנים בריטים
קטגוריה:מנחות טלוויזיה בריטיות
קטגוריה:מנחי טלוויזיה בריטים
קטגוריה:בריטיות שנולדו ב-1971
קטגוריה:בריטים שנולדו ב-1971
ליובינסקי

**ליובינסקי** (ברוסית: **Лю́бинский**) היא עיירה ברוסיה במחוז אומסק.

## היסטוריה
ב-1741 ממשלת גוברניית טובול הוציאה צו המורה להקים מאחז בגדה השמאלית של אירטיש. תפקידו של המאחז היה להגן על המושבות מפני פשיטות של שבטי נוודים.

באמצע המאה ה-19 במקום החלו להתיישב צמיתים מגוברניית וורונז'.

שמו הראשון של היישוב היה **וורובסקוי**, אך התושבים החדשים לא אהבו את השם והוחלט לשנותו ל**ליובינה**. השם החדש ניתן, כנראה, על שמה של אשתו של ראש גוברניית אומסק.

לקראת סוף המאה ה-19 התגוררו כאן כ-3,000 תושבים. ב-1910 הוקם ליד ליובינה כפר חדש בשם **נובו-ליובינו**. באותה שנה החלה הקמת מסילת רכבת בין אומסק, אישים, וטיומן והוקמה תחנת רכבת **ליובינסקיה**.

בהחלטת המועצה המהפכנית של סיביר מ-24 בספטמבר 1924 הוקם ראיון לובינסקי, לאחר מלחמת העולם השנייה החלה התפתחות מאסיבית של האזור.

בשנת 1947 הוחלט לאחד את הכפרים ותחנת רכבת ליישוב חדש תחת שם **ליובינסקי**.

## אוכלוסייה
אוכלוסיית טיוקלינסק לפי שנים:

## קישורים חיצוניים

קטגוריה:מחוז אומסק: יישובים
קטגוריה:יישובים שהוקמו ב-1741
A7S

**אלכסנדר טיידברינק** (בשוודית: **Alexander Tidebrink**; נולד ב-3 במאי 1994), הידוע בשם הבמה **A7S**, הוא מפיק מוזיקלי וזמר-יוצר שוודי. שירו "Breaking Me", שבו שיתף פעולה עם הדי ג'יי הגרמני טופיק, יצא ב-19 בדצמבר 2019. השיר הגיע בשיאו למקום ה-53 בבילבורד הוט 100, ולעשירייה הפותחת ב-27 מדינות. A7S עבד עם אמנים כמו ניקי רומרו, הארדוול, סמית' ות'ל  וויגילנד .

A7S היה אחד מהכותבים של השיר "Only Thing We Know" של אלה פארבן, שקיבל מאוחר יותר תואר זהב בגרמניה ובאוסטריה. הוא גם כתב והוצג כאמן בשיר "Be Your Friend" של ויגילנד , שהגיע בשיאו למקום השביעי בשוודיה, והיה הסינגל הרביעי המושמע ביותר בסטרימינג בשוודיה ב-2018.

ב-28 באוגוסט 2020 הוציא בשיתוף פעולה עם טופיק וליל בייבי, את הסינגל "Why Do You Lie to Me".

ב-15 בינואר 2021, A7S הוציא בשיתוף פעולה עם טופיק ו-ATB, את הסינגל "" של ATB. גרסת הכיסוי הגיעה בשיאה למקום השישי בגרמניה, למקום ה-8 במצעד הסינגלים הבריטי ולמקום העשירי של מצעד שירי הדאנס/אלקטרוני של בילבורד.

## פרסים ומועמדויות

## קישורים חיצוניים

## הערות שוליים

קטגוריה:אמנים שוודים הידועים בשם במה
קטגוריה:זמרים שוודים
קטגוריה:זמרים-יוצרים
קטגוריה:מפיקים מוזיקליים שוודים
קטגוריה:פזמונאים שוודים
קטגוריה:שוודים שנולדו ב-1994
שרה בריי

**מיק ורסנט** (; נולדה ב-9 בספטמבר 1966), ידועה בשם הבמה שלה **שרה בריי**, היא זמרת לוקסמבורגית.

## קריירה
בשנת 1974, החלה לנגן בחצוצרה במסעדה. בגיל 19, כשעבדה בבנק המרכזי של לוקסמבורג, פגשה את פטריק היפרט. השניים הקימו צמד מוזיקלי בשם "SKARA BRAY", וב-1990, הוציאו את אלבומם הראשון, *New Blue*.

בשנת 1991, רשות השידור הלוקסמבורגית, הכריזה כי בריי נבחרה לייצג את המדינה באירוויזיון 1991, עם השיר "Un baiser volé". ב-4 במאי, היא ביצעה את השיר על בימת התחרות. בריי שובצה שביעית בסדר ההופעות, לפני שוודיה ואחרי אוסטריה. בתום ההצבעה, בריי הגיעה למקום ה-14 עם 29 נקודות.

## קישורים חיצוניים

## הערות שוליים

קטגוריה:נציגי לוקסמבורג באירוויזיון
קטגוריה:משתתפי אירוויזיון 1991
קטגוריה:זמרות פופ
קטגוריה:זמרי פופ
קטגוריה:נשים לוקסמבורגיות
קטגוריה:ילידות 1966
קטגוריה:ילידי 1966
Feel It Still

"**Feel It Still**" הוא סינגל של להקת הרוק האמריקאית פורטוגל. דה מאן. השיר מכיל דגימה מהשיר "Please Mr. Postman"  של המארוולטים . השיר נמצא באלבום השמיני, *Woodstock*. השיר הוא להיט רדום, מאחר שלקח לו למעלה מ-8 חודשים להגיע למקום הרביעי בבילבורד הוט 100.

בינואר 2018, השיר זכה בפרס גראמי בקטגוריית "ביצוע הפופ הטוב ביותר של צמד/להקה". בנוסף, השיר היה מועמד בקטגוריית שיר הרוק המוביל של פרסי המוזיקה של בילבורד.

הווידאו קליפ של השיר הועלה ליוטיוב ב-6 במרץ 2017, ונכון למאי 2021, לשיר יש מעל מ-305 מיליון צפיות ביוטיוב.

נכון למאי 2021, לשיר יש יותר מ-921 מיליון השמעות בספוטיפיי. נכון ליולי 2024, "One More Time" של בלינק-182 ו-"Feel It Still" בילו, כל אחד, 20 שבועות במקום הראשון במצעד השירים האלטרנטיביים – איירפליי של בילבורד ומחזיקים בשיא השיר שבילה את מספר השבועות הגבוה ביותר בצמרת המצעד.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי רוק פסיכדלי
קטגוריה:שירים באנגלית
קטגוריה:שירים שנכתבו על ידי ג'ון היל
קטגוריה:שירי פאנק (Funk) אמריקאיים
קטגוריה:שירי פופ פסיכדליים
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון במצעד שירי הרוק & האלטרנטיביים
קטגוריה:זוכי פרס גראמי לביצוע הפופ הטוב ביותר של צמד/להקה
קטגוריה:שירי פלטינה מרובעת ומעלה בארצות הברית
קטגוריה:שירי יהלום בפולין
קטגוריה:שירי יהלום בצרפת
רגארד

**דרדן אליו** (באלבנית: **Dardan Aliu**; נולד ב-23 ביולי 1993), הידוע בשם הבמה **רגארד** (באנגלית: **Regard**), ובשם הבמה הקודם **די ג'יי רגארד** (באנגלית: **DJ Regard**), הוא די ג'יי ומפיק מוזיקלי קוסובואי-אלבני. הסינגל שלו מ-2019, "Ride It", הוא רמיקס לשיר של ג'יי שון מ-2008, שנהיה סנסציה ויראלית באמצעות TikTok, ומאז זכה להצלחה בין-לאומית.

## חייו וקריירה
רגארד נולד ב-23 ביולי 1993 למשפחה אלבנית בעיר פריז'י , סרביה ומונטנגרו (כיום, חלק מקוסובו). רגארד הוציא גרסת כיסוי בסגנון האוס, לשיר "Ride It" של ג'יי שון. גרסת הכיסוי קיבל למעלה מ-4.1 מיליון צפיות בטיקטוק. די ג'יי רגארד הוחתם בחברת התקליטים מיניסטרי אוף סאונד, וגרסת הכיסוי יצא רשמית ביולי 2019. הסינגל עמד בראש טבלת הוויראלים של ספוטיפיי בארצות הברית, ובסופו של דבר הושמע מעל מיליון פעם בספוטיפיי. בסוף אוגוסט 2019, השיר הושמעו יותר מ-2.4 מיליון פעמים בארצות הברית ונכנס למצעד שירי הדאנס/אלקטרוני של בילבורד במקום ה-21. הסינגל זכה להשמעה רבות גם בבריטניה, ביניהם ב-BBC Radio 1, ב-BBC Asian Network , ב-Kiss  וב-Hits Radio . בסופו של דבר, גרסת הכיסוי הגיעה למקום הראשון באירלנד,  למקום השני במצעד הסינגלים הבריטי, ולמקום השלישי באוסטרליה. ראש השותפויות המוזיקליות ב-TikTok Europe הדגיש את ההצלחה של רגארד כ-"דוגמה מצוינת לאיך TikTok יכול לתמוך באמנים על ידי מתן פלטפורמה לקידום שיריהם לקהל עולמי." רגארד אף ניגן בתוכניות מיוחדת לכבוד הסילבסטר עם ג'יי שון, של *[[Top of the Pops]]*, ב-30 בדצמבר 2019.

בריאיון למגזין *Headliner*, רגארד אמר כי גרסת הכיסוי של 'Ride It' הגיע אליו כשהיה שיכור: "הייתי שיכור מאוד וחזרתי לדירה שלי מההופעה שלי, והאזנתי לשיר של ג'יי שון. החריקות בראשי ממערכת הקול בהופעה שלי הפכה את השילוב המושלם להכנת הגרסה! ברגע שהגעתי הביתה התחלתי לגבש את הרעיון הבסיסי עבור הרמיקס של 'Ride It'."

בהמשך, שיתף פעולה עם הזמרת הבריטית, ריי, והוציא את הסינגל "Secrets" ב-23 באפריל 2020. הסינגל, בשיאו הגיע לשיא בתוך למקום ה-6 במצעד הסינגלים הבריטי ולמקום הראשון במצעד הדאנס הבריטי, וזכה באלבום זהב בבריטניה ובאוסטרליה. מאוחר ביותר באותה שנה, הוציא גרסת כיסוי, בשיתוף פעולה עם דימיטרי וגאס ולייק מייק, לשיר "Say My Name".

ב-16 באפריל 2021, הוציא, בשיתוף פעולה עם טייט מקריי וטרוי סיון, את השיר "You". השיר, בשיאו, הגיע למקום ה-3 בניו זילנד ולמקום ה-4 במצעד שירי הדאנס/אלקטרוני של בילבורד.

## קישורים חיצוניים
* 

## הערות שוליים

קטגוריה:אמנים הידועים בשם במה
קטגוריה:מוזיקאים אלבנים
קטגוריה:מפיקים מוזיקליים אלבנים
קטגוריה:אלבנים שנולדו ב-1993
קטגוריה:קוסוברים שנולדו ב-1993
דליפת הציאניד בבאיה מארה

[שמאל|ממוזער|250px|איסוף דגים מתים מה[ציאניד בטיסה]]
**דליפת הציאניד בבאיה מארה** היתה אסון טבע אקולוגי שהתרחש בלילה של 30 בינואר 2000, באזור באיה מארה, ברומניה. באסון התמוטט סכר ומאה טון מים נגועים בציאניד נשפכו על פני השדות ומשם זרמו אל הנחל "לפוש" המקומי, ממנו אל נהר סומש, מסומש גלשו לנהר טיסה ומשם לדנובה. הציאניד שבמים גרם למוות של דגים ובעלי חיים אחרים רבים בנהרות אלה, ברומניה, בהונגריה וביוגוסלביה. אסון אקולוגי זה כונה בשם "צ'רנוביל השני".

באזור באיה מארה, באותה תקופה, עסק תאגיד אוסטרלי בהפקת זהב ובתהליך מיצוי המתכת השתמש בציאניד. הציאניד נשטף במים והמים הנגועים רוכזו במאגר לקראת הטיפול בהם. לדברי התאגיד, בגלל הצטברות יתירה של שלג התמוטט הסכר. התאגיד הכריז על פשיטת רגל.

## קישורים חיצוניים

* Danube-City-Landscapes עמוד 22 

## הערות שוליים

קטגוריה:דליפות תעשייתיות
קטגוריה:רומניה: היסטוריה
קטגוריה:אסונות ב-2000
קטגוריה:מרמורש
פסילופטרוס

**פסילופטרוס** (שם מדעי: *Psilopterus*; משמעות השם: "כנף חשופה") הוא סוג של עוף נכחד ממשפחת הפורוסרקוסיים שבסדרת הקריאמאים. הוא התקיים באמריקה הדרומית בין אמצע האוליגוקן עד לסוף הפליסטוקן, לפני 29 עד 0.1 מיליון שנה מזמננו.

הפסילופטרוס ידוע משרידים מאובנים שהתגלו בברזיל, אורוגוואי וארגנטינה. הוא תואר ב-1891 בידי פרנסיסקו מורנו ונכללים בו ארבעה מינים:
* Psilopterus bachmanni
* Psilopterus lemoinei
* Psilopterus affinis
* Psilopterus colzecus

הפסילופטרוס היה קטן יחסית לעופות האימה המוכרים כמו הטיטאניס או הברונטורניס והיה קרוב לפלאופסילופטרוס ולפרוקריאמה (*Procariama*) - המוקדמים שבעופות האימה. במראהו דמה לקריאמה אדומת רגל מודרנית והוא הגיע לגובה 70 עד 80 ס"מ ולמשקל מרבי של עד שבעה ק"ג. בניגוד לשאר עופות האימה נראה שהיה מסוגל לטפס על עצים בעזרת טפריו הגדולים ובעבר אף סברו שהיה בעל יכולת תעופה, אם כי מבנה הכנפיים המנוונות שלו שלל את ההנחה. המקור שלו היה מוארך וחסר בליטה נוקשה בקצה שהתאימה להטחת טרף, כך שככל הנראה השתמש בטפריו גם לציד. העוף הקטן היה בעל מבנה מותאם יותר לריצה, מאחר שהיה פגיע לטורפים גדולים יותר.

## קישורים חיצוניים

קטגוריה:פורוסרקוסיים
קטגוריה:בעלי חיים שחיו באוליגוקן באמריקה הדרומית
ג'וליאן בויד

**ג'וליאן בויד** (באנגלית: **Julian Boyd**; נולד ב-2 בפברואר 1990) הוא כדורסלן אמריקאי, המשחק בעמדת הסמול פורוורד בהפועל ירושלים.

## קריירת תיכונים מכללות
בויד החל את דרכו כשלמד בבית הספר התיכון ויליאם הווארד טאפט בסן אנטוניו, טקסס. בעונתו האחרונה, בויד נבחר לכדורסלן השנה בסן אנטוניו לאחר שהעמיד ממוצעים של 21.6 נקודות ו-11.7 ריבאונדים למשחק. בתום העונה התחייב לאוניברסיטת לונג איילנד.

בעונתו הראשונה במכללות, בויד העמיד ממוצעים של 10.5 נקודות ו-6.4 ריבאונדים למשחק, וזכה בתואר רוקי העונה של המחוז. לאחר עונתו הראשונה, אובחן בויד כחולה במחלת לב, מה שאילץ אותו להפעיל סעיף חולצה אדומה אשר מבטלת את העונה הבאה ומקנה לו עונה נוספת לזכאות המכללות.

בויד חזר בעונה שלאחר מכן ורשם ממוצעים של 13 נקודות ו-8.9 ריבאונדים למשחק, כשהוא מוביל את המכללה למאזן 6–27. מכללתו הגיעה לטורניר אליפות המכללות, שם הפסידה בסיבוב השני לאוניברסיטת קרוליינה הצפונית בצ'אפל היל. בויד נבחר לשחקן המצטיין ולחמישיית העונה של המחוז.

בעונתו השלישית, בויד שוב הוביל את המכללה לפלייאוף ולטורניר האליפות. הוא נבחר לשחקן המצטיין של הטורניר, כשקלע 18 נקודות והוריד 10 ריבאונדים במשחק הגמר מול אוניברסיטת רוברט מוריס. בויד רשם ממוצעים של 17.4 נקודות ו-9.3 ריבאונדים למשחק, ונבחר לשחקן העונה ולחמישייה הראשונה של המחוז. בתום העונה, בויד נבחר על ידי Associated Press לחמישיית העונה בכל ארצות הברית.

לקראת עונתו האחרונה, בויד הושעה מהקבוצה בעקבות מסיבה שערך במכללה. לאחר שהמכללה בחנה את העניין, בויד הוחזר לקבוצה והושעה לשני משחקים. עם זאת, צרותיו של בויד באותה עונה לא הסתיימו כאשר קרע את הרצועה הצולבת בברכו ב-12 בדצמבר 2012 במשחק נגד אוניברסיטת רייס, וגמר את העונה לאחר שמונה משחקים בלבד. בעקבות הפציעה הוענקה לבויד עונה נוספת לזכאות. ביולי 2013, בויד קרע שוב את הרצועה הצולבת והיה צפוי להחמיץ את רוב העונה. מאמן המכללה, ג'ק פרי, ייעץ שבויד יחזור לשחק בינואר 2014 לכל היותר. עם זאת, בויד קרע בפעם השלישית את הרצועה הצולבת במהלך תרגיל בסוף דצמבר 2013, וסיים באופן מוחלט את קריירת המכללות שלו.

## קריירה מקצועית
בויד החל את דרכו המקצועית בשנת 2016, כששיחק בלונדון לייטינג הקנדית. בשנת 2017, בויד קרע את הרצועה הצולבת שלו בפעם הרביעית. הוא חזר לשחק בעונה שלאחר מכן והעמיד ממוצעים של 12.5 נקודות ו-6.3 ריבאונדים ב-31 משחקים.

ביולי 2018, חתם בויד בקו. אר. רייקיאוויק האיסלנדית. משחקו הראשון היה בסופר קאפ האיסלנדי, בו קלע 28 נקודות בהפסד 103–72 לטינדסטול. במשחק הבכורה שלו בליגה, בויד רשם 37 נקודות ו-12 ריבאונדים בניצחון על סקאלאגרים. ב-20 בדצמבר קלע בויד שיא עונתי של 39 נקודות יחד עם 13 ריבאונדים בניצחון על ברייטבק. ב-22 משחקי ליגה, בויד העמיד ממוצעים של 22.5 נקודות ו-9.9 ריבאונדים. ב-4 במאי 2019, בויד זכה באליפות ונבחר לשחקן המצטיין של הפלייאוף. בסדרת הגמר הוא העמיד ממוצעים של 19.6 נקודות, 9.0 ריבאונדים ו-3.8 אסיסטים. בתום העונה הוא נבחר לשחקן המצטיין של הליגה.

בנובמבר 2019 חתם בויד במקאו וולף ווריירס הסינית.

ב-12 באוגוסט 2020, חתם בויד באליצור קריית אתא. ב-32 משחקים, בויד העמיד ממוצעים של 17.7 נקודות, 8.3 ריבאונדים ו-2.2 אסיסטים ב-29.2 דקות.

ב-17 במאי 2021, חתם בויד עד תום העונה בהפועל ירושלים לאחר שמרבית זריה עזבו בזמן מבצע שומר החומות
.

## קישורים חיצוניים

## הערות שוליים

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת לונג איילנד
קטגוריה:כדורסלני עירוני קריית אתא
קטגוריה:כדורסלני הפועל ירושלים
קטגוריה:אמריקאים שנולדו ב-1990
תחרות מיס ניצולת השואה

**תחרות מיס ניצולת השואה** (באנגלית: **Miss Holocaust Survivor**) היא תחרות יופי ישראלית שנוסדה בשנת 2012, ובה משתתפות נשים ניצולות השואה. התחרות אורגנה על ידי השגרירות הנוצרית הפרוטסטנטית הבינלאומית ועל ידי יד עזר לחבר. האירוע, שנערך מדי שנה בחיפה, עורר מחלוקת. התחרות מתקיימת מדי שנה מאז 2012, למעט 2014.

## היסטוריה
בשנת 2012 חברו השגרירות הנוצרית הבינלאומית ויד עזר לחבר וייסדו את תחרות מיס ניצולת השואה, שארגן שמעון סבג. האירוע, שהוצג כ"חגיגת חיים", עורר מיד ביקורת. סבג הגיב ואמר כי המשתתפות "מרגישות טוב ביחד. הן נהנות וצוחקות בחזרות. העובדה שכל כך הרבה רצו להשתתף מוכיחה שזה רעיון טוב." כמעט 300 משתתפות הגישו בקשה להשתתף בתחרות, שבסופו של דבר צומצמה ל-14 משתתפות. טווח הגילים של המשתתפות נע בין 74 ל-97. האירוע הראשון נערך ב-28 ביוני 2012, והשתתפו בו כ-600 איש, ביניהם משה כחלון ויוסי פלד. בתחרות שפטו ארבעה שופטים.

בשנת 2013 נערכה התחרות בהיכל הספורט רוממה חיפה. באירוע השתתפו כ-2,500 איש. שופטי התחרות כללו את פנינה רוזנבלום ואשת התקשורת ג'ודי שלום ניר מוזס. 18 נשים השתתפו בתחרות, בגילאי 70 עד 94.

בשנת 2015 השתתפו 13 נשים בתחרות שהתקיימה ב-24 בנובמבר 2015. המשתתפות סיפרו לקהל את סיפורי הישרדותן. אחת השופטים באותה השנה הייתה העיתונאית ליהיא לפיד, אשתו של יאיר לפיד, שהצהירה: "אני חושבת שבחרנו בהן על פי תשוקת החיים שלהן, על פי האנרגיה שלהן. הן כל כך שמחו להיות שם על הבמה ולספר את סיפורן. כל אחת מהן רצתה בכך והזכירה את העובדה שהיא כאן כי היא רוצה שנזכור ונדבר על זה ולעולם לא נשכח. והיה משהו כל כך נוגע ללב בדרך שהן רק רצו שנבין שאנחנו צריכים לחגוג את החיים."

בשנת 2016, מתוך 300 נשים שהגישו מועמדות לתחרות, נבחרו 14 מועמדות לגמר. מקהלה המורכבת כולה מניצולי שואה הופיעה לראשונה באירוע בו השתתפו כמעט 1,000 איש. בין הנוכחים היו יונה יהב ושרה נתניהו. הזוכה, אנה גריניס, הוכתרה לצלילי השיר "אישה יפה" של רוי אורביסון.

בשנת 2018 נבחרה מתוך 12 המועמדות הסופיות בת 93, טובה רינגר, שנולדה בפולין ושרדה את מחנה הריכוז אושוויץ במהלך מלחמת העולם השנייה. (נפטרה ב-11 בספטמבר 2025 בגיל 102).

## זוכות

## תיעוד
הטקס של שנת 2018 תועד על ידי הבמאי הפולני **ראדק וגריז'אן** וצוותו, בסרט תיעודי בשם "גברת ניצולת השואה". בשנת 2024 זכה הסרט בפרס ע"ש הבמאי היהודי גרמני – אמריקאי ארנסט לוביטש.

## ביקורת
קולט אביטל, פוליטיקאית ישראלית, אמרה כי "זה נשמע לי לגמרי מקאברי. אני בעד העשרת חיים, אך תחרות חד פעמית המסתירה (ניצולות) בבגדים יפהפיים אינה מה שהולך להפוך את חייהן למשמעותיים יותר."

גל מור, עורך "חורים ברשת", שאל: "מדוע יש להשתמש במוסד מתפורר, תחרותי, המדגיש את מראה הנשים כהשראה, במקום לאפשר להן לספר את סיפורן ללא גימיקים? זהו צעד אחד מ"הישרדות-שואה" או "האח הגדול אושוויץ." זה משאיר טעם רע. ניצולי שואה צריכים להיות מעל לכל אלה."

## הערות שוליים

קטגוריה:ניצולי השואה
קטגוריה:ישראל: תחרויות יופי